ⵄⴱⴷ ⵍⵍⵟⵉⴼ ⵍⵍⵄⴱⵉ

ⵄⴱⴷ ⵍⵍⴰⵟⵉⴼ ⵍⵍⵄⴱⵉ (ⵉⵍⵓⵍ ⴰⵙⴳⴳⵯⴰⵙ ⵏ 1942, ⴳ ⴼⴰⵙ) ⵉⴳⴰ ⵢⴰⵏ ⵓⵎⴰⵔⴰ ⴷ ⵓⵎⴷⵢⴰⵣ ⴷ ⵓⵎⵙⵙⵓⵖⵍ ⴰⵎⵖⵔⵉⴱⵉ,  ⴷ ⵢⵉⵡⵉ ⵜ ⴱⴰⵀⵔⴰ ⴳ ⵜⵙⴽⵍⴰ ⵜⴰⴼⵕⴰⵏⴽⵓⴼⵓⵏⵉⵜ. ⴷ ⵉⴳⴰ ⴰⴳⵎⴰⵎ ⴳ ⵜⵎⵓⵏⵜ ⵏ ⵉⵎⴰⵔⴰⵜⵏ ⵏ ⵍⵎⵖⵔⵉⴱ, ⵉⵖⵔⴰ ⵜⴰⵙⴽⵍⴰ ⵜⴰⴼⵕⴰⵏⵚⵉⵚⵜ ⴳ ⵜⵙⴷⴰⵡⵉⵜ ⵏ ⵎⵓⵃⵎⵎⴰⴷ ⵡⵉⵙ ⵙⵎⵎⵓⵙ ⴳ ⵕⵕⴱⴰⵟ, ⴷ ⵉⵙⵙⵔⵙⵍ ⴳ ⵓⵙⴳⴳⵯⴰⵙ ⵏ 1966 ⵜⴰⵙⵖⵓⵏⵜ ⵏ "ⴰⵏⴼⴰⵙ". ⴷ ⵉⵏⵣⵣⴳⵎ ⵓⵍⴰ ⵙ ⵓⵎⵣⴳⵓⵏ, ⵖⵉⵏ ⴰ ⴳ ⵉⴷⵔⴰ ⴳ ⵓⵙⵙⵔⵙⵍ ⵏ ⵓⵎⵣⴳⵓⵏ ⴰⵙⴷⴰⵡⴰⵏ ⴰⵎⵖⵔⵉⴱⵉ ⴳ ⵓⵙⴳⴳⵯⴰⵙ ⵏ 1963.

ⵉⵜⵜⵢⴰⵎⴰⵥ ⵍⵍⵄⴱⵉ ⵙ ⵓⵎⵏⵜⵉⵍ ⵏ ⵓⵎⵓⵙⵙⵓ ⵏⵏⵙ ⴰⵙⵔⵜⴰⵏ  ⴳ ⵓⵙⴳⴳⵯⴰⵙ ⵏ 1972, ⴰⵛⴽⵓ ⵉⴽⴽⴰ ⵜ ⵉⵏⵏ ⵉⴳⴰ ⵙⴳ ⵉⵎⵙⵔⵙⴰⵍ ⵏ ⵓⵎⵓⵙⵙⵓ  ⴰⵎⵓⵛⵛⵏ "ⵉⵍⴰ ⵍⴰⵎⴰⵎ/ ⴰⵍ ⴷⴰⵜ", ⴷ ⵓⵔ ⴷ ⵉⵙⵓⵔⵔⵉ ⵜⵉⵍⴻⵍⵍⵉ ⵏⵏⵙ ⴰⵔ ⴰⵙⴳⴳⵯⴰⵙ ⵏ 1980 ⴹⴰⵕⵜ ⵏ ⵢⴰⵏ ⵓⵎⵣⵉⵣⵣⵍ ⵜⴰⴳⵔⴰⵖⵍⴰⵏⵜ ⵜⴰⵅⴰⵜⴰⵔⵜ. ⴷ ⴳ ⵓⵙⴳⴳⵯⴰⵙ ⵏ 2009, ⵢⵓⵎⵥ ⵜⴰⵙⵎⵖⵓⵔⵜ ⵏ ⴳⵓⵏⴽⵓⵔ ⵜⴰⴼⵕⴰⵏⵚⵉⵚⵜ ⵉ ⵜⵎⴷⵢⴰⵣⵜ. ⴷ ⴳ ⵓⵙⴳⴳⵯⴰⵙ ⵏ 2011, ⵢⵓⵡⵉ ⵜⴰⵙⵎⵖⵓⵔⵜ ⵜⴰⵎⵇⵇⵔⴰⵏⵜ ⵏ ⵜⴼⵕⴰⵏⴽⵓⴼⵓⵏⵉⵜ ⵍⵍⵉ ⵜⴰⴽⴽⴰ ⵜⴽⴰⴷⵉⵎⵉⵜ ⵜⴰⴼⵕⴰⵏⵚⵉⵚⵜ.

 ⵜⴰⵡⴰⴷⴰ ⵏⵏⵙ 
ⴳ ⵎⴰⵕⵚ 2013, ⵉⴼⴼⵖ ⴷ ⵓⵎⴰⴳⵔⴰⴷ (ⵜⵉⵍⴻⵍⵍⵉ ⵏ ⵓⵖⴰⵍ ⴳ ⵜⵓⴷⵔⵜ ⴷ ⴳ ⵜⴰⵎⴰⵖⵜ ⴷ  ⵜⵎⵜⵜⴰⵏⵜ) ⵏ ⵄⴱⴷ ⵍⵍⴰⵟⵉⴼ ⵍⵍⵄⴱⵉ, ⵉⴳⴰ ⴰⵎ ⵢⴰⵜ ⵜⵖⵍⴰⴼⵜ ⵉⵙⵙⵓⵜⵔ ⴳⵉⵙ ⴰⴷ ⵉⴳ ⵓⵙⴼⵓⴳⵍⵓ ⵏ ⵜⴼⵢⴰⵡⵜ ⵏⵏⵙ ⵡⴰⵔⴰⵙⴳⴷⴰⵏ ⵙ ⵜⴱⵔⵉⴷⵜ ⵜⴰⴼⵕⴰⵏⵚⵉⵚⵜ: «ⴽⵔⴰ ⵏ ⵜⵎⴷⵢⴰⵣⵉⵏ ⴷ ⵓⵥⴰⵡⴰⵏ ⴳ ⵓⴷⵖⴰⵔ ⵏ ⵜⵥⴰⵍⵍⵉⵜ ⵏ ⵜⴼⵢⴰⵡⵜ, ⵉⵍⵎⵎⴰ ⵙ ⴽⵔⴰ ⵏ ⵉⵣⵍⴰⵏ ⵏ ⵜⴰⵢⵔⵉ ⴷ ⵜⴳⵔⴰⵡⵍⴰ ⴰⴼⴰⴷ ⴰⴷ ⵜⴳ ⴰⵡⵔⵏ ⵏ ⵜⵍⵖⴰ ⵏ ⵓⵎⴹⴰⵍ ⴷ ⵓⴼⵛⴰⴷ», ⴰⵎⵎ ⵓⵍⴰ ⵉⵙⵙⵖⵍⴼ ⴰⴷ ⵜⴻⵜⵜⵓⵎⴹⴰⵍ ⵜⵎⵖⴰⵔⵜ ⵏⵏⵙ ⴳ ⵜⴰⵎⴰ ⵏⵏⵙ: «ⴷ ⴰⵡⴷ,  ⵎⴰⴷ ⵔⴰⴷ ⵏⵉⵏⵉ  ⵅⴼ ⵢⴰⵏ ⵓⵙⵉⵜⵎ ⵢⴰⴹⵏ, ⴰⴷ ⴳⵏⵖ, ⵍⵍⵉⵖ ⵉⵢⵉ ⴷ ⵜⵍⴽⵎ ⵜⵡⴰⵍⴰ, ⴳ ⵜⴰⵎⴰ ⵏ ⵜⵎⴷⴷⴰⴽⴽⵯⵍⵜ ⵏ ⵜⵓⴷⵔⵜ ⵉⵏⵓ, ⵜⴰⵕⵓⵎⵉⵜ ⵙ ⵜⵍⴰⵍⵉⵜ, ⴷ ⵍⵍⵉ ⵉⴳⴰⵏ ⵜⴰⵎⵙⴷⵔⵜⵏ, ⴷ ⵜⴰⵎⵖⵔⵉⴱⵉⵜ ⵙ ⵡⵓⵍ? ⵙ ⵢⵉⵙⵎ ⵏ ⵎⵉⵜ ⴰⵙ ⵔⴰⴷ ⴰⵏⵖ ⵙⵏⴳⵉⵔⵉⵏ?».

 ⵜⵉⵔⵔⴰ ⴷ ⵜⵎⵔⵉⵙⵜ ⵜⴰⵙⵔⵜⴰⵏⵜ 
ⴳ ⵓⵙⴳⴳⵯⴰⵙ ⵏ 1966 ⵉⵙⴽⵔ ⵢⴰⵜ ⵜⵙⵖⵏⵜ ⵏ "ⴰⵏⴼⴰⵙ" ⴰⴽⴷ ⵎⵓⵃⵎⵎⴰⴷ ⵅⴰⵢⵔ ⴷⴷⵉⵏ ⴷ ⵎⵚⵟⴰⴼⴰ ⵏⵉⵚⴰⴱⵓⵕⵉ ⴷ ⴽⵛⵎⵏ ⴷⵉⴷⵙⵏ ⵜⵓⴳⴷⵜ ⵏ ⵉⵎⴽⵍⴰ ⵣⵓⵏ ⴷ ⵎⵓⵃⵎⵎⴰⴷ ⵍⵎⵍⵉⵃⵉ ⴷ ⵎⵓⵃⵎⵎⴰⴷ ⵛⴱⵄⴰ, ⵙⴳ ⵓⵎⵟⴰⵏ ⵡⵉⵙ ⵙⵉⵏ ⵎⵇⵇⵓⵔⵏ ⴷ ⵉⵎⵏⵉⴷⵏ ⵏ ⵜⵙⵖⵓⵏⵜ :ⵉⵙⵇⵙⵉⵜⵏ ⵖⴼ ⵜⴷⵍⵙⴰ ⵙ ⵡⴰⵏⴰⵡⵏ ⵏⵏⵙ ⵉⵎⵢⴰⵏⴰⵡⵏ ⵉⵍⵎⵎⴰ ⵙ ⵉⵎⵉⴽⴽ ⵙ ⵉⵎⵉⴽⴽ ⵖⴼ ⵜⵎⵓⴽⵔⵉⵙⵉⵏ ⵜⵉⵏⴰⵎⵓⵏⵉⵏ ⴷ ⵜⵉⴷⴰⵎⵙⴰⵏⵉⵏ. ⵜⴼⵙⵔ  ⵜⵙⵖⵓⵏⵜ ⴰⴷ, 22 ⵏ ⵓⵎⴹⴰⵏ ⵙ ⵜⴼⵕⴰⵏⵚⵉⵚⵜ ⴷ 8 ⴷ ⵉⵎⴹⴰⵏⵏ ⵙ ⵜⵄⵕⴰⴱⵜ ⴷⴷⵓ ⵢⵉⵙⵎ "ⴰⵏⴼⴰⵙ", ⴷ ⵉⴽⴽⴰ ⵜ ⵉⵏⵏ ⴷⴰⵔⵙ ⵢⴰⵏ ⵢⵉⴹⵉⵚ ⴰⵅⴰⵜⴰⵔ ⵖⴼ ⵓⵙⴽⴰⵔ ⵏ ⵜⵓⴼⵔⵉⵏⵜ ⵜⴰⵎⴷⵍⴰⵙⵜ ⵜⴰⵎⵖⵔⵉⴱⵉⵜ ⵜⴰⵥⵍⵎⴰⴹⵜ.

ⴳ ⵜⴳⵉⵔⴰ ⵏ ⵉⵙⴳⴳⵯⴰⵙⵏ ⵏ ⵜⵚⴹⵉⵎⵔⴰⵡⵉⵏ, ⵉⴽⵛⵎ ⵙ ⵜⵙⵔⵜⵉⵜ, ⴳ ⵜⵣⵡⵉⵔⵉ ⴷ ⵓⴽⴰⴱⴰⵕ ⵏ ⵓⵙⴷⵔⴼⵉ ⴷ ⵜⵙⵔⵎⵓⵏⵜ (PLS), ⴰⴽⴰⴱⴰⵕ ⴰⵏⵊⵎⴰⵡ(ⴰⵥⵕⵙⵓⵔ) ⴰⵎⵖⵔⵉⴱⵉ ⴰⵎⵣⵡⴰⵔⵓ, ⵉⵍⵎⵎⴰ ⵙⴳ 1970 ⴰⵎ ⵓⵎⵙⵔⵙⵍ ⵏ ⵓⵎⵓⵙⵙⵓ ⴰⵏⴼⴼⴰⵔ ⴰⵎⵥⵍⵎⴰⴹ ⴰⵎⵟⵟⴰⵕⴼⵓ(ⴰⵎⵓⵛⵛⵏ) "ⴰⵍ ⴷⴰⵜ".

ⴳ ⵉⵏⵏⴰⵢⵔ 1972, ⵉⵜⵜⵢⴰⵎⴰⵥ ⴷ ⵉⵜⵜⵙⵔⴼⵓⴼⵏ. ⴳ ⵓⵙⴳⴳⵯⴰⵙ ⵏ 1973, ⵉⵜⵜⵓⵏⴱⴰⴹ ⴼⵍⵍⴰⵙ ⵙ ⵓⵖⵣⵓ ⴷ ⴰⴷ ⵏⵏ ⴳⵉⵙ ⵉⴽⴽ ⵎⵔⴰⵡ ⵉⵙⴳⴳⵯⴰⵙⵏ. ⴹⴰⵕⵜ ⵏ ⵜⴰⵎ ⵏ ⵉⵙⴳⴳⵯⴰⵙⵏ ⴷ ⵓⵣⴳⵏ ⵉⴼⴼⴰⵖ ⴷ ⵍⵍⵄⴱⵉ ⴷ ⵉⵎⴷⴷⵓⴽⴽⴰⵍ ⵏⵏⵙ ⵙⴳ ⵓⵖⵣⵓ ⴳ ⵓⵙⴳⴳⵯⴰⵙ ⵏ 1980, ⴷ ⵙ ⵜⵡⵉⵣⵉ ⵏ ⵢⴰⵏ ⵓⵎⵣⵉⵣⵣⵍ ⴰⴳⵔⴰⵖⵍⴰⵏ ⵉ ⵜⵏⴰⴼⵓⵜ ⵏⵏⵙ.

 ⵜⴰⵏⴷⵖⵜ ⴳ ⴼⵕⴰⵏⵚⴰ 
ⴹⴰⵕⵜ ⵏ ⵙⵎⵎⵓⵙ ⵉⵙⴳⴳⵯⴰⵙⵏ, ⵉⴼⵍ ⵍⵎⵖⵔⵉⴱ ⵉⴷⴷⵓ ⵏⵉⵜ ⵙ ⴼⵕⴰⵏⵚⴰ, ⴷ ⵉⵙⴱⵓⵖⵍⴰ ⵖⵉⵏ ⴽⵔⴰ ⵏ ⵉⴳⵉⵜⵏ ⵉⵙⴽⵍⴰⵏⵏ ⵍⵍⵉ ⵉⵍⴰⵏ ⴰⵏⴰⵡⵏ ⵉⵙⴽⵍⴰⵏⵏ ⴰⴽⴽⵯ (ⵓⵏⴳⴰⵍ, ⵜⴰⵎⴷⵢⴰⵣⵜ, ⴰⵎⵣⴳⵓⵏ, ⴰⵎⴰⴳⵔⴰⴷ, ⵉⴷⵍⵉⵙⵏ ⵏ ⵜⴰⵔⵡⴰ).

ⴳ 2015, ⵢⵓⵔⴰ ⵜⴰⵎⴷⵢⴰⵣⵜ ⵏ "ⴰⵛⵀⴰⴷ" ⴹⴰⵕⵜ ⵏ ⵉⵎⵏⵖⴰⵏ ⵏ 10 ⵉⵏⵏⴰⵢⵔ.

ⴳ ⴽⵜⵓⴱⵕ 2018, ⵉⴼⵙⵔ ⵙⵉⵏ ⵉⴼⵔⵖⴰⵙ ⵉⵍⴰⵏ ⵜⴰⵎⵓⵜⵜⵔⵜ ⵏ ⵉⴳⵉⵜⵏ ⵏ ⵜⵎⴷⵢⴰⵣⵉⵏ ⵏⵏⵙ.

 ⴰⵎⵣⴳⵓⵏ 
ⴰⵎⵢⴰⵙⵙⴰ ⵏⵏⵙ ⴰⵎⵣⵡⴰⵔⵓ ⴷ ⵓⵎⵣⴳⵓⵏ ⵉⵍⵍⴰ ⴳ ⵉⴷ ⵚⴹⵉⵎⵔⴰⵡ ⵍⵍⵉⵖ ⵉⴳⴰ ⴰⵏⵍⵎⴰⴷ ⴳ ⵜⵖⵉⵡⴰⵏⵜ ⵏ ⵜⵙⴽⵍⴰ ⴳ ⵕⵕⴱⴰⵟ, ⵎⴰⵛⴰ ⵓⵔ ⵢⵓⵔⵉ ⵖⴼ ⵜⵔⵎⵉⵜ ⵏ ⵓⵎⵎⴰⵥ ⵏⵏⵙ ⴳ ⵓⵎⵣⴳⵓⵏ ⴰⵔ ⴰⵙⴳⴳⵯⴰⵙ ⵏ 1985, ⵍⵍⵉ  ⵉⴳⴰⵏ ⴰⵙⴳⴳⵯⴰⵙ ⵍⵍⵉⵖ ⵢⵓⵔⴰ ⵜⴰⵎⵣⴳⵓⵏⵜ «ⴰⵙⵉⵣⴷⴳ ⵏ ⵓⴱⴰⵖⵓⵖ», ⴷ ⵓⵔ ⵜⴻⵜⵜⵓⴼⵙⴰⵔ ⵜⵎⵣⴳⵓⵏⵜ ⴰⴷ ⴳ ⴼⵕⴰⵏⵚⴰ ⴰⵔ ⴰⵙⴳⴳⵯⴰⵙ ⵏ 1987 ⴷ ⵜⴼⴼⵖ ⴷ ⵙⴳ ⵜⴰⴷⴷⴰⵔⵜ ⵏ «ⵍⴰⵔⵎⴰⵜⴰⵏ».

 ⵙⴳ ⵉⴳⵉⵜⵏ ⵏⵏⵙ 

 ⵜⵉⵟⵟ ⴷ ⵢⵉⴹ (ⵓⵏⴳⴰⵍ) "العين والليل".
 ⴰⵣⵎⵣ ⵏ ⵜⴱⵕⴱⴰⵕⵉⵜ (ⵜⴰⵎⴷⵢⴰⵣⵜ) "عهد البربرية".
 ⵜⴰⵏⴼⵓⵙⵜ ⵜⴰⵎⵖⵔⵉⴱⵉⵜ(ⵜⴰⵎⴷⵢⴰⵣⵜ) "قصة مغربية".
 ⵜⵊⵓⵊⵊⴳ ⵜⴰⴷⴷⴰⴳⵜ ⵏ ⵡⵓⵣⵣⴰⵍ (ⵜⴰⵎⴷⵢⴰⵣⵜ) "أزهرت شجرت الحديد".
 ⵜⵉⵎⴷⵢⴰⵣⵉⵏ ⴷⴷⴰⵡ ⵜⵖⵓⵎⵜ(ⵜⴰⵎⴷⵢⴰⵣⵜ) "قصائد تحت الكمامة".
 ⴰⵎⵅⵍⴰⵡ ⵏ ⵜⵓⵏⴰⵔⵓⵣ (ⵓⵏⴳⴰⵍ) "مجنون الأمل".
 ⴰⴷ ⵜⴳⴰⵜ ⴰⴼⵉⵍⵚⵉⵟⵉⵏⵉ "أن تكون فلسطنيا".
 ⵜⴰⵎⵙⵔⵓⵜ ⵜⴰⴷⵍⵙⴰⵏⵜ (ⵜⵉⵣⵔⴰⵡⵉⵏ ⵜⵉⵥⵕⴰⵢⴰⵏⵉⵏ ⴷ ⵉⵎⵙⴰⵡⴰⵍⵏ) "الرقان الثقافي".
 ⵜⴰⵎⴷⵢⴰⵣⵜ ⵓⵔ ⴰ ⵜⴻⵜⵜⵉⵏⵔⵓ "الشعر لا يهزم".

 ⴰⵙⵓⵖⵍ ⵏ ⵉⴳⵉⵜⵏ 
ⵉⵙⵓⵖⵍ ⵍⵍⵄⴱⵉ ⴽⵉⴳⴰⵏ ⵏ ⵜⵡⵓⵔⵉⵡⵉⵏ ⵜⵉⵙⴽⵍⴰⵏⵉⵏ ⵖⵔ ⵜⵓⵜⵍⴰⵢⵜ ⵜⴰⴼⵕⴰⵏⵚⵉⵚⵜ, ⴳⵉⵙⵏⵜ:

 ⵜⴰⵎⴷⵢⴰⵣⵜ ⵏ ⵜⵎⵙⵏⴽⴰⵔⵜ ⵜⴰⴼⵉⵍⵉⵚⵟⵉⵏⵜ
 ⵜⵉⵎⴷⵢⴰⵣⵉⵏ ⵏ ⵄⴱⴷ ⵍⵍⴰⵀ ⵣⵔⵉⵇⴰ
 ⵎⴰⵃⵎⵓⴷ ⴷⴷⵔⵡⵉⵛ
 ⵄⴱⴷ ⵍⵡⴰⵀⵀⴰⴱ ⴱⵢⵢⴰⵜⵉ
 ⴷ ⵓⵙⵓⵖⵍ ⵏ ⵢⴰⵏ ⵡⵓⵏⴳⴰⵍ ⵏ ⵃⵏⵏⴰ ⵎⵉⵏⴰ.

 ⴰⴷⴷⵓⵢⵙⵔ ⴼⵍⵍⴰⵙ 
ⵉⵎⵎⴰⴳⴳⴰⵔ ⵍⵍⵄⴱⵉ ⴳ ⴽⵜⵓⴱⵕ ⵏ ⵓⵙⴳⴳⵯⴰⵙ ⵏ 2015 ⵉ ⵢⴰⵏ ⵓⴷⴷⵓⵢⵙⵔ ⵙⴳ ⴷⴰⵔ ⵢⴰⵏ ⵓⴼⴳⴰⵏ ⵏⵏⴰ ⵓⵔ ⵉⵜⵜⵡⴰⵙⵙⵏⵏ, ⵉⴽⵛⵎⵏ ⵙ ⵜⴳⵎⵎⵉ ⵏⵏⵙ, ⴷ ⵉⵔⴰ ⴰⴷ ⵜⵏ ⵉⵏⵖ ⵏⵜⵜⴰⵏ ⴷ ⵜⵎⵖⴰⵔⵜ ⵏⵏⵙ ⵊⵓⵙⵉⵍⵉⵏ ⵙ ⵢⴰⵜ ⵜⵊⵏⵡⵉⵜ , ⴷ ⵉⵙⴽⵔ ⴰⵙⵏ ⴽⵔⴰ ⵏ ⵡⴰⴳⴳⴰⵙⵏ ⵍⵍⵉ ⵉⵅⴰⵜⵔⵏ. ⴷ ⴱⴷⴷⵏ ⴷⵉⵙ ⴽⵉⴳⴰⵏ ⵏ ⵎⵉⴷⴷⵏ ⵜⵉⵣⵉ ⵢⴰⵏⵏ ,ⵙⵍⴰⵡⴰⵏ ⴰⴽⴽⵯ ⵜⴰⵎⵓⵏⵜ ⵏ ⵉⵎⴰⵔⴰⵜⵏ ⵏ ⵍⵎⵖⵔⵉⴱ ⵍⵍⵉ ⴷ ⵉⵙⵙⴼⵖⵏ ⵢⴰⵜ ⵜⵏⵎⵎⴰⵍⵜ , ⴷ ⵓⵔ ⵉⴽⴽⵉ ⵡⴰⵍⵓ ⵓⴼⴰⵏ ⴰⵎⵏⵖⴰⵢ ⴰⵏⵏ ⵍⵍⵉ ⵙⴽⵔⵏ ⵜⴰⴷⵓⵜ ⴰⵏⵏ.

 ⵥⵕ ⵓⴳⴳⴰⵔ 

 ⵉⴷⵔⵉⵙ ⵛⵛⵕⴰⵢⴱⵉ
 ⵄⴱⴷⵍⴽⵔⵉⵎ ⵖⵍⵍⴰⴱ
 ⵎⵓⵃⵎⵎⴰⴷ ⵄⴰⴱⴷ ⵍⵊⴰⴱⵉⵔⵉ
 ⴰⵎⵣⴳⵓⵏ
 ⴰⵙⵓⵖⵍ

 ⵉⵙⴰⵖⵓⵍⵏ